通人一日kanta 24 小時，有koa”成功”人士long出chheh koh 有演講講伊是an-chhoann成功，an chhoann利用時間。利用時間確實是一門學問，有e人是講kah 一日袂輸睏無3，4 點鐘，he不是正常人過e生活。尾a，身體出問題e時，koh 再出chheh講伊是an-chhoann對抗癌症，he 的確是精神錯亂。讀chheh e人有時陷佇hit_lo 人講e絕招撇步，soah 無看見人是an-chhoa行出--來-e，有時人是開偌濟時間，偌濟錯誤改正koh有giam-nge e自我管理，紀律discipline。咱有讀過幾a 本chheh leh 講che。嘛實驗過，成功是有撇步e。當然，方向ai確定清楚，選擇hoo好，放感情，無顧一切e堅持。是講，濟濟noa_thau，現實因素，尾a，習慣總是會斷去。若講咱無成功人士e範，有影是無志氣。Ai 講每1 e人 long有伊家己e選擇kap生活，koh再為ka-ti解脫。an-ne，講人活了khah開活，毋知有影無？